Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: valamint a szociális igazgatásról és szociális ellátásokról szóló 1993. évi III. törvény szerinti munka-rehabilitációs díj;
Paragraph Index: 1949

c) lakás korszerûsítése esetén a támogatás folyósítását megelõzõen hat hónapon belül és azt követõen 12 hónapon belül kiállított, az építési termékek mûszaki követelményeinek, megfelelõség igazolásának, valamint forgalomba hozatalának és felhasználásának részletes szabályairól szóló rendelet szerinti megfelelõségi igazolással rendelkezõ – beépített – termékekrõl szóló számla, valamint a más személy által elvégzett munka ellenértékérõl kiállított bizonylat. 9.3.3. Ha a lakáscélú munkáltatói támogatás részben vagy egészben adóköteles, ideértve az adóhatóság által megállapított adóhiány esetét is, az adó (és más jogkövetkezmények) a magánszemélyt terhelik. 9.3.4. A hitelintézet az adóévben a közvetítésével nyújtott támogatásról, a munkáltató a kölcsön általa elengedett összegérõl az adóévet követõ január 31-éig adatot szolgáltat az állami adóhatóságnak. 9.4. A termõföld bérbeadásából származó jövedelem adómentességére vonatkozó szabályok 9.4.1. Adómentes a termõföld-bérbeadásból származó bevétel, ha a termõföld haszonbérbe adása alapjául szolgáló, határozott idõre kötött megállapodás (szerzõdés) alapján a haszonbérlet idõtartama az 5 évet (az adómentesség feltételéül szabott idõtartam) eléri. 9.4.2. A magánszemély köteles a 9.4.1 pont szerinti mentesség alapján korábban meg nem fizetett adót késedelmi pótlékkal növelt összegben a szerzõdés megszûnése éve kötelezettségeként megállapítani, bevallani és megfizetni, ha a mentesség alapjául szolgáló szerzõdés az adómentesség feltételéül szabott idõtartamon belül bármely okból (ide nem értve a szerzõdõ feleken kívül álló okot, valamint a haszonbérleti szerzõdés azonnali hatályú felmondását) megszûnik.”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes